**ELŐTERJESZTÉS**

**Kőszeg Város Önkormányzata Képviselő-testülete**

**2024. december 17-i ülésének**

**12. napirendi pontjához**

Tisztelt Képviselő-testület!

Kőszeg Város Önkormányzata az intézményeinek közétkeztetési feladatai ellátására 2016. november 15-én 8 éves időtartamra szolgáltatási szerződést kötött a JustFood Kft. szolgáltatóval, amely szerződés 2024. december 31. napján lejár.

Fentiek okán Kőszeg Város Önkormányzata Képviselő-testülete 2024. november 28-i zárt ülésén tárgyalta a „közétkeztetés biztosítása” tárgyában az egy évre történő beszerzési eljárás megindítását, melynek eredménye alapján 2025. január 1-től 2025. december 31-ig tudunk szerződést kötni a legkedvezőbb ajánlatot tevő szolgáltatóval a szolgáltatás biztosítására.

Az ajánlatot a beszerzési szabályzatnak megfelelően 3 ajánlattevőnek küldtük ki. A rendelkezésre álló határidőben – 2024. december 11. 10 óra - 3 db ajánlat érkezett:

* a JustFood Kft.-től (9970 Szentgotthárd, Füzesi út 7.) nettó 285.758.628, -Ft értékben,
* Atroplusz Kft.-től (9800 Vasvár, József Attila utca 23-25.) nettó 286.444.116, -Ft értékben,
* Hungast Vital Kft.-től (1119 Budapest, Fehérvári út 85.) nettó 286.417.072, - Ft értékben.

Az ajánlattételi felhívásban szereplő feltételeknek valamennyi ajánlattevő megfelel, egyik ajánlat sem haladja meg a nettó 287. 137. 500,- Ft-ot, mely az uniós értékhatár.

Az ajánlattételi felhívás alapján a legjobb ajánlatot az az érvényes ajánlatot tett ajánlattevő teszi, aki valamennyi előírt feltételnek megfelel, azt az előírt módon igazolta, és az érvényes ajánlatok közül a legalacsonyabb nettó ellenszolgáltatást jelölte meg ajánlatában.

A legkedvezőbb nettó ajánlati árat ajánló érvényes ajánlatot tett ajánlattevővel köt szerződést az ajánlatkérő.

A legkedvezőbb ajánlatot a JustFood Kft. adta nettó 285.758.628, -Ft-os összeggel.

Fentiekre tekintettel kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjenek.

Kőszeg, 2024. december 13.

**Básthy Béla s.k.**

**polgármester**

**HATÁROZATI JAVASLAT**

Kőszeg Város Önkormányzatának Képviselő-testülete tudomásul veszi, hogy Básthy Béla polgármester a közétkeztetés biztosítására vonatkozó szerződést a 2025. január 1-től 2025. december 31-ig terjedő időszakra a JustFood Kft-vel (9970 Szentgotthárd, Füzesi út 7.) megköti.

**Felelős:** Básthy Béla polgármester

**Határidő:** azonnal